**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 23 /12/2020**

 **Αριθ. Πρωτ. : 25115**

**ΑΠΟΣΠΑΣΜΑ**

# Από το πρακτικό της αριθμ. 41ης /2020ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 338**

**‘Εγκριση απόδοσης λογαριασμού και απαλλαγή υπολόγου του υπ΄αριθμ. 2676/2020 εντάλματος προπληρωμής.**

Στη Λιβαδειά σήμερα 18η Δεκεμβρίου 2020 ημέρα Παρασκευή & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των διατάξεων του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019 και μετά από την αρ.πρωτ. 24523/14-12-2020 έγγραφη πρόσκληση του Προέδρου της (Δημάρχου Λεβαδέων)

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6) ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Παπαϊωάννου Λουκάς

2. Καλογρηάς Αθανάσιος 2 Μπράλιος Νικόλαος

3. Δήμου Ιωάννης 3. Καραμάνης Δημήτριος

 4. Καράβα Χρυσοβαλάντου - Βασιλική

 5. Μερτζάνης Κωνσταντίνος

6. Καπλάνης Κωνσταντίνος Αν και είχαν νόμιμα προσκληθεί

 . Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

………………………………………………………………………………………………………..

Εισηγούμενος το 13ο θέμα της ημερήσιας διάταξης(12ο της με αριθμ. Πρωτ 24523/14-12-2020 Πρόσκλησης ), έθεσε υπόψη των μελών το με αριθμ. πρωτ. 23654/30-11-2020 έγγραφο του υπολόγου δημοτικού υπαλλήλου Τσινόπουλου Ιωάννη στο οποίο αναφέρονται :

*Σύμφωνα με το άρθρο 32, παρ.1 και 2 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:*

*«1. Εντάλματα προπληρωμής, είς άς περιπτώσεις επιτρέπεται η έκδοσις τοιούτων υπό του νόμου, εκδίδονται επ' ονόματι μονίμου υπαλλήλου του δήμου. Ούτος καθίσταται υπόλογος οφείλων εντός της τακτής προθεσμίας να αποδώση λογαριασμόν της διαχειρίσεως των ληφθέντων χρημάτων, υποβάλλων τα κεκανονισμένα δικαιολογητικά και επιστρέφων το μη διατεθέν ποσόν.*

*Η προθεσμία αποδόσεως λογαριασμού ορίζεται δια της περί εκδόσεως του εντάλματος προπληρωμής αποφάσεως, ήτις δεν δύναται να είναι μεγαλυτέρα του τριμήνου και δέον να λήγη ένα τουλάχιστον μήνα προ της λήξεως του οικονομικού έτους.*

***2.*** *Επί τη ητιολογημένη αιτήσει του υπολόγου δύναται ή κατά την προηγουμένην παράγραφον προθεσμία να παραταθή επί ένα εισέτι μήνα εν ουδεμία όμως περιπτώσει πέραν της λήξεως του οικονομικού έτους.»*

*Σύμφωνα με τα άρθρα 33 και 34 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:*

*«1.Απαγορεύεται η χρησιμοποίησις των ληφθέντων χρημάτων δι' εντάλματος προπληρωμής δια δαπάνας άλλας ή τας δι' άς εξεδόθη η προκαταβολή.*

*2. Εν ουδεμία περιπτώσει επιτρέπεται η έκδοσις χρηματικού εντάλματος επ' ονόματι υπολόγου μη αποδώσαντος λογαριασμόν επί προηγουμένου εντάλματος προπληρωμής.»*

*Τέλος σύμφωνα με το άρθρο 37 του Β.Δ. 17-5/15-6-59 (ΦΕΚ 114/59 τεύχος Α') ορίζεται ότι:*

*«Οι υπόλογοι οφείλουν ως προς την φύλαξιν και την εν γένει εξασφάλισιν των παρ’ αυτών διαχειριζομένων χρημάτων να καταβάλλουν την ην και τοις ιδίοις επιμέλειαν, ευθυνόμενοι δια πάσαν τυχόν επερχομένην απώλειαν ή μείωσιν των χρημάτων τούτων.*

*Εάν τα ποσά των ενταλμάτων δεν πρόκειται να χρησιμοποιηθούν αμέσως υπό των υπολόγων άμα τη εξοφλήσει των θα γίνηται κατάθεσις αυτών ή των μη χρησιμοποιηθέντων υπολοίπων εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον, εφ'όσον λειτουργούν τοιαύτα εις την έδραν του δήμου. Οι υπόλογοι οφείλουν κατά την απόδοσιν του λογαριασμού να επισυνάψουν μετά των δικαιολογητικών και το βιβλιάριον της καταθέσεως και αναλήψεως Τραπέζης ή του Ταχυδρομικού Ταμιευτηρίου εν τω οποίω θα αναγράφωνται κεχωρισμένως πάσαι αι γενόμεναι καταθέσεις και αναλήψεις.»*

*Με την υπ’ αριθμ. 282/2020 απόφαση της Οικονομικής Επιτροπής εγκρίθηκε η έκδοση χρηματικού εντάλματος προπληρωμής στο όνομα του υπάλληλου του Δήμου κ Τσινόπουλο Ιωάννη – κλάδου Π.Ε. Διοικητικού – Οικονομικού , ποσού 1.179,59€ για πληρωμή δαπάνης παραλλαγής δικτύου χαμηλής τάσης της ΔΕΔΔΗΕ ΑΕ σε δημοτική οδό της Κοινότητας Χαιρωνείας του Δήμου Λεβαδέων σε βάρος του κάτωθι Κ.Α. του πρ/σμού του σκέλους των εξόδων του οικ έτους 2020 ήτοι:*

|  |  |  |  |  |  |
| --- | --- | --- | --- | --- | --- |
| *Α/A* | *Κ.Α.* | *ΤΙΤΛΟΣ* | *ΠΕΡΙΟΧΗ* | *ΠΟΣΟ* | *ΠΗΓΗ ΧΡΗΜΑΤΟΔΟΤΗΣΗΣ* |
| *1* | *30/6279.004* | *Μετατοπίσεις – Παραλλαγές δικτύου ΔΕΔΔΗΕ ΑΕ*  | *Δημοτική στην Κοινότητα Χαιρώνειας* | *1.179,59* | *Ίδιοι Πόροι*  |

 *Τέλος, στην ίδια απόφαση ορίστηκε ότι η απόδοση του λογαριασμού θα πρέπει να γίνει έως την 30/11/2020.*

 *Σε εκτέλεση τω ανωτέρω εκδόθηκε το υπ αριθμ 2676/2020 Χρηματικό Ένταλμα ποσού 1.179,59€.*

*Δαπανήθηκε το ποσό των 1.179,59€ σύμφωνα με:*

*α)το υπ αριθμ 68093/27-10-2020 σχετικά έγγραφα της ΔΕΔΔΗΕ στα οποία αναφέρεται το συνολικό ποσό των 1.179,59€ που πρέπει να καταβληθεί υπέρ της και αφορά την δαπάνης παραλλαγής δικτύου χαμηλής τάσης της ΔΕΔΔΗΕ ΑΕ σε δημοτική οδό της Κοινότητας Χαιρωνείας του Δήμου Λεβαδέων*

*β)την σχετική εντολή πληρωμής της Τράπεζας Αττικής του καταστήματος Λιβαδειάς με αρ πράξης FT2032495253/19-11-2020*

*γ) το υπ αριθμ Β0021323/30-11-2020 τιμολόγιο παροχής υπηρεσιών της ΔΕΔΔΗΕ , συνολικού ποσού 1.179,59 € συμπ/νου του ΦΠΑ .*

*Λαμβάνοντας υπόψη τα ανωτέρω καθώς και*

1. *τα άρθρα 32,33,34 και 37 του Β.Δ. 17-5/15-6-59 (ΦΕΚ 114/59 τεύχος Α')*
2. *Τις διατάξεις του άρθ 172 του Ν. 3463/2006*
3. *Το άρθ 72 του Ν. 3852/2010*
4. *τα δικαιολογητικά τα οποία κατέθεσα για την απόδοση του λογαριασμού*

***Καλείται η Οικονομική Επιτροπή***

*1. Να εγκρίνει την απόδοση λογαριασμού μαζί με τα σχετικά δικαιολογητικά τα οποία επισυνάπτονται και αποτελούν αναπόσπαστο μέρος της παρούσας απόφασης*

*2. Να Απαλλάξει τον Τσινόπουλο Ιωάννη από υπόλογο του ποσού των 1.179,59 € το οποίο είχε διατεθεί για πληρωμή δαπάνης για την χορήγηση νέων παροχών δημοτικού φωτισμού σε διάφορα σημεία του Δήμου Λεβαδέων.*

 Η Οικονομική Επιτροπή λαμβάνοντας υπόψη :

* Το υπ΄αριθ. 23654/30-11-2020 έγγραφο με τα δικαιολογητικά που κατέθεσε ο

 υπόλογος δημοτικός υπάλληλος Τσινόπουλος Ιωάννης για την απόδοση του λογαριασμού που είχε διανεμηθεί

* Τις διατάξεις των άρθρων 32-33-34 και 37του Β.Δ. 17-5/15-6-59 (ΦΕΚ 114/59 τεύχος Α)'
* Τις διατάξεις του άρθρου 172 του Ν. 3463/2006
* Την αριθ. 282/2020 απόφασή της
* Το υπ΄αριθμ. 2676/2020χρηματικό ένταλμα προπληρωμής
* Τις διατάξεις του άρθρου 40 του Ν. 4735/2020 που αντικατέστησε το άρθρο 72 του Ν.3852/2010
* Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Α) Εγκρίνει την απόδοση λογαριασμού έτσι όπως υποβλήθηκε από τον υπόλογο δημοτικό υπάλληλο Τσινόπουλο Ιωάννη, με το αριθ. πρωτ. 23654/30-11-2020 έγγραφό του μαζί με τα συνημμένα δικαιολογητικά.

Β) Απαλλάσσει τον δημοτικό υπάλληλο Τσινόπουλο Ιωάννη από υπόλογο του υπ΄αριθμ. 2676/2020χρηματικού εντάλματος προπληρωμής ποσού ΧΙΛΙΩΝ ΕΚΑΤΟΝ ΕΒΔΟΜΗΝΤΑ ΕΝΝΕΑ ΕΥΡΩ & ΠΕΝΗΝΤΑ ΕΝΝΕΑ ΛΕΠΤΩΝ (1.179,59€), η οποία ορίσθηκε για την πληρωμή δαπάνης για την χορήγηση νέων παροχών δημοτικού φωτισμού σε διάφορα σημεία του Δήμου Λεβαδέων.

**Η παρούσα απόφαση πήρε αριθμό 338/2020.**

Αφού συντάχθηκε το πρακτικό αυτό, υπογράφεται ως ακολούθως:

 **Ο ΠΡΟΕΔΡΟΣ**

**ΙΩΑΝΝΗΣ Δ. ΤΑΓΚΑΛΕΓΚΑΣ**

 **ΤΑ ΜΕΛΗ**

1. Καλογρηάς Αθανάσιος

2.Δήμου Ιωάννης

3.Καράβα Χρυσοβαλάντου –Βασιλική ΠΙΣΤΟ ΑΠΟΣΠΑΣΜΑ

 4.Μερτζάνης Κωνσταντίνος Λιβαδειά … -12-2020

5.Καπλάνης Κωνσταντίνος Ο ΠΡΟΕΔΡΟΣ

 .

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣ ΛΕΒΑΔΕΩΝ